Kitsbank by Limpopo-vulstasie opgeblaas - Maroela Media
Die kitsbank wat opgeblaas is. Foto: SAPD
Lt.kol. Malesela Ledwaba, polisiewoordvoerder, het gesê personeel by 'n plaaslike vulstasie in Atok, suidoos van Polokwane, het omstreeks 02:15 drie verdagte mans by die stasie opgemerk en hulself in die winkel gaan toesluit en hulp ontbied.
"Daar het na bewering twee mans wat klapmusse gedra het by die ander drie aangesluit waarna 'n harde ontploffing gevolg het," het Ledwaba gesê.
Hy het gesê die verdagtes was nog besig om toegang tot die kontant in die kitsbank te kry toe hulle deur die polisie verras is.
Die Apel-polisie het 'n volskaalse soektog na die verdagtes van stapel gestuur.
Bontbok · 4 jare gelede
Hierdie is dieselfde spul wat in Pta-Noord ook die vulstasies beroof het. Baie mooi vir die manne in blou wat so gou opgetree het ek wens die lot hier by ons kan dieselfde doen dan vang ons die gemors sommer vinnig.